《雨后海珠登眺 其二》
明代·岑万

北望迟回白玉京，束书孤剑赴江城。暮云芳树浑无极，秋水蒹葭空复清。

绿野未须频缱绻，东山犹自策勋名。诸公衮衮为元辅，礼乐无劳鲁两生。

作者简介：岑万，初名薮，字体一，号蒲谷。顺德人。明世宗嘉靖五年（一五二六）进士。授户部主事，管九江钞关。后历官布政司参议、云南副使、四川参政、河南右布政使、福建左布政使，年五十六致仕，徜徉林泉。有《蒲谷集》。明郭棐《粤大记》卷一八、清道光《广东通志》卷二七九有传。